Darius Vâlcov, obligat să plătească 20.000 lei daune morale pentru o postare defăimătoare pe Facebook despre Forumul Democrat al Germanilor

Darius Vâlcov, fost consilier al premierului Viorica Dăncilă, a fost condamnat la plata a 20.000 de lei, daune morale, către Forumul Democrat al Germanilor din România, anunță digi24.ro. Decizia nu este definitivă și poate fi atacată în 30 de zile la Judecătoria Slatina.

Consilierul premierul a fost condamnat în primă instanță la plata acestei sume din cauza unei postări defăimătoare pe Facebook la adresa Forumului Democrat German.

În septembrie anul trecut, fostul demnitar a postat pe reţeaua de socializare un montaj video în care apărea o zvastică pe fundal roşu şi o fotografie în care preşedintele Klaus Iohannis era făcut să semene cu Adolf Hitler.

sursa foto: captură Facebook